

*Zápis*

*z 35. stretnutia RC Nitra v rotariánskom roku 2020/2021 dňa 24. mája 2021 v penzióne Artin*

*Prítomní: A. Tóth****,*** *M. Poništ, J. Stoklasa, J. Dóczy, I. Košalko, R. Plevka, P. Szabo, M. Svoreň,*

*Hosť : Patrik Herman (RC Bratislava)*

*Ospravedlnení : G. Tuhý, D. Peskovičová, V. Miklík, L. Tatar, L. Gáll, I. Benca, M. Waldner, Kamil Laco – Bartoš, E. Oláh, L. Hetényi, Ľ. Holejšovský, K. Pieta, D. Hetényi, A. Havranová,*

*Klubové stretnutie otvoril prezident klubu J. Dóczy, privítal hosťa Patrika Hermana, ktorý nám prišiel predstaviť svoj projekt „Povedzme spolu NIE RAKOVINE“.*

**

*P. Herman sa už 15 rokov venuje osvete ohľadom rakoviny, odkedy tejto chorobe podľahol jeho otec. Pôvodne so zameraním na rakovinu konečníka a následným rozšírením pôsobnosti aj do oblastí rakoviny krčka maternice, prsníka, pľúc a pod. Prvé stretnutie dobrovoľníkov v hoteli ARTIN v roku 2007. Následovala prvá verejná prezentácia v OC Mlyny v Nitre v tom istom roku. Odvtedy sa osvetové akcie postupne rozšírili po celom Slovensku. Vznik neziskovej organizácie Nie rakovine v roku 2016.*

*Konštatovanie, že najlepšie slovenský respondent reaguje na face-to-face prezentáciu a komunikáciu. Na podujatiach používajú k názorným ukážkam nafukovacie makety hrubého čreva a pľúc, model ženského dekoltu v životnej veľkosti, ktoré ilustrujú priebeh ochorenia v rôznych štádiách.*

**

*Iniciatíva projektu - dobrovoľný skríning v počte celkovo 80.000 testov v priebehu jedného roka poskytnutých zdarma. Časť testov vyhodnotili pracovníci z o.z. NIE RAKOVINE, ostatné testy si ľudia vyhodnocovali sami doma. Návratnosť testov na analýzu pri úvodnej vzorke 20.000 bola viac ako 58% vrátených vzoriek ( v porovnaní s národným skríningom kde bola úspešnosť návratnosti okolo 35%).   
 Veľmi úspešný projekt pacientskych poradní v nemocniciach má veľkú obľubu a vynikajúce odozvy od pacientov. Pracujú v nich dobrovoľníci, medzi nimi aj úspešne vyliečení onkologickí pacienti. Aktuálne pôsobiace poradne v kioskoch v nemocnici v BA, KE a v nemocnici v NR od septembra 2020 vo vlastnej kancelárii.  
 Mediálna podpora od známych osobností P. Herman (Markíza), B. Ondrejková (JOJ), J. Špaňková (STV). Outdoorová forma reklamy začína byť v poslednej dobe veľmi nákladná. Jedným z najúčinnejším komunikačným prostriedkom je letáková reklama vo vlakoch. Veľmi dobré výsledky majú tiež s komunikáciou na soc. sieťach. Zriadená tiež online infolinka.*

*Od štátu je podpora minimálna s dlhodobou neochotou od ministerstva zdravotníctva a aj samotných ministrov, ktorí sľubujú podporu, ale k realizácií sa zatiaľ nedostal ani jeden. Konštatovanie, že štátne projekty sú málo efektívne a vysoko nákladné, bez želaného efektu. Slabá odozva aj od samotných zdravotných poisťovní – neefektívne kampane na podporu prevencie z ich vlastnej strany.*

*Problematické financovanie, snažia sa peniaze získať cez 2% z daní, rôzne fondy, granty a projekty. Značnú časť finančnej pomoci získavajú ako dary od firiem či jednotlivcov. Odmietaný postoj k financovaniu za „reklamu“ od farmaceutických firiem – hrozí priame poškodenie povesti aliancie komerčným pôsobením.*

***Prosba o zváženie podpory projektu „Povedzme spolu NIE RAKOVINE“ finančným príspevkom.*** *(pozn. RC Bratislava a RC Košice Classic prispievajú sumou 150 Eur/mes.)*

*Viac informácií o NIE RAKOVINE, o.z. nájdete na linku www.nierakovine.sk*

*Diskusia: M. Svoreň : Zlé skúsenosti s podporou prevencie v stomatológií - zameranie systému zdravotníctva je veľmi slabé v tom, že takmer chýba podpora prevencie. V oblasti stomatológie 60% pacientov do 14 rokov vôbec nechodí na preventívne prehliadky. Slováci sú k svojmu zdravotnému stavu veľmi ľahostajní, veľa fajčiarov, vysoká spotreba alkoholu, nezdravé stravovacie a pohybové návyky.*

*Kvôli veľkému záujmu o diskusiu ohľadom prezentovanej témy bude oboznámenie ohľadom výsledkov mimoriadnej online Dištriktovej konferencie 2021, presunuté na najbližšie stretnutie.*

*Stretnutie klubu sa uskutočnilo za dodržiavania pandemických opatrení.*

**

**

***Zameranie klubu na ekológiu. Projekty v blízkom okolí Nitry.***

*Námety : Jirko vysádzanie stromov, Laci Tatar – Fakulta záhradníctva a krajinného inžinierstva SPU – majú zásobník projektov, Michal - v okolí Mojmíroviec – sadenie stromčekov, rekonštrukcia oddychovej búdky na Zobori, lavičky – tematické odkazy, búdky pre vtáčiky, Anka - ochrana vody – priorita Rotary, jazierko pod Svoradovým prameňom. Ochrana včiel, lúky. Živé miesta Nitry. Ivan – RC DS má mapu studničiek, čistia studničky, spolupráca s ďalšími klubmi. Zobor -skrášľovací spolok. Jirko – spolupráca s prezidentskou kanceláriou. Pramene, výlet po Zobore, kde by sme vedeli pomôcť.*

*Výzva pre ostatných členov klubu na doručenie námetov.*

*Ivan – prezidentská reťaz – 546,- Eur, kúpiť kartou. Alternatíva – medailové so stužkou. Prípadne vyrobiť. Odsúhlasený nákup. Ešte dokúpiť odznaky, preveríme zdroj.*

1. *Príprava spomienkového bulletinu k 25. výročiu založenia klubu, Jaro pripraví stretnutie a dojedná sa obsah. Téma otvoriť klub von, napojené na mládež, podporu projektov, vízia do budúcnosti – ekológia.*
2. *Pomoc pre Olíviu. V prílohe záznamu je výzva na pomoc, dohodli sme sa, že pomoc bude individuálna a bude poskytovaná na účet RC Nitra, podľa údajov v prílohe.*
3. *Informácia sekretára klubu o dištriktových grantoch, požiadalo 14 klubov, úspora nákladov v rozpočte dištriktu bude presunutá v prvok kole pre žiadateľov, bude sa riešiť aj iniciatíva Rotaractu.*
4. *Prosíme členov aby poslali fotografie súvisiace s témou ich profesného života e-mailom M. Poništovi, materiály budú použité na tvorbu časopisu k 25. výročiu klubu.*
5. *Zváženie nákupu zariadenia - web kamery – možnosť online prezentácie prednášok nášho klubu .*

***Pripravované podujatia***

1. *Oslavy 25. výročia založenia klubu sú odložené na jar budúceho roka. Termín sa upresní podľa vývoja pandemickej situácie.*
2. *Svetová konferencia RI : 12.- 16.6.2021(online)*

*Jaroslav Dóczy, prezident Rotary club Nitra 2020/2021*

**